**A T M I N T I N Ė**

Antstolis apie pradėtą vykdymo procesą raštu informuoja bylos šalis.  **Gavus raštą iš antstolio, BŪTINA atidžiai jį perskaityti** – visa informacija apie procesinį veiksmą, jo pagrindą ir tolimesnius veiksmus yra išdėstyta procesiniame dokumente.

Išieškotojas ir skolininkas laikomi vykdymo proceso šalimis. Skolininkas yra asmuo, kuris privalo atlikti vykdomajame dokumente nurodytus veiksmus arba susilaikyti nuo vykdomajame dokumente nurodytų veiksmų atlikimo.

**Skolininko teisės:**

1. dalyvauti pats ar per savo atstovus atliekant vykdymo veiksmus;
2. susipažinti su visa vykdomosios bylos medžiaga, išskyrus dokumentus, su kuriais supažindinimas trukdo vykdyti išieškojimą;
3. gauti pažymas apie vykdymo eigą;
4. ginčyti turto priklausomybę ir jo įkainojimą;
5. apskųsti antstolio veiksmus;
6. reikšti prašymus, nušalinimus;
7. sudaryti taikos sutartis;
8. kitas šiame Kodekse numatytas teises.

**Skolininko pareigos:**

1. nekliudyti antstoliui atlikti vykdymo veiksmus;
2. antstoliui nedelsdamas pranešti apie savo gyvenamosios vietos ar buveinės, darbo vietos pasikeitimą. Jeigu apie tokį pasikeitimą nepranešama ir naujoji skolininko gyvenamoji vieta ar buveinė nežinoma, pranešimai skolininkui siunčiami vykdomajame dokumente nurodytu adresu ir laikoma, kad jam tinkamai pranešta, išskyrus CPK 660 straipsnio 1 dalyje nurodytus atvejus;
3. kviečiamas atvykti pas antstolį;
4. aktyviai domėtis vykdymo eiga;
5. nedelsdamas pranešti valstybinei vaiko teisių apsaugos institucijai ir antstoliui apie tai, kad būste, į kurį nukreipiamas išieškojimas, gyvena nepilnamečių vaikų;
6. vykdyti kitas šiame Kodekse jam numatytas pareigas.
7. nedelsdamas pranešti antstoliui apie vykdomojo dokumento įvykdymą ir pateikti tai patvirtinančius įrodymus.

Informuojame, kad Sprendimų vykdymo instrukcijos 89 punkte nustatyta, kad: „Jeigu areštuojamos skolininko piniginės lėšos bankuose, kitose kredito įstaigose, ***skolininkas turi teisę per 14 dienų nuo antstolio nurodymo: priverstinai nurašyti pinigines lėšas išsiuntimo skolininkui dienos,*** pateikti antstoliui dokumentus, įrodančius, kad areštuotos lėšos, į kurias negali būti nukreiptas išieškojimas, arba areštuotos lėšos, iš kurių turi būti daromos išskaitos Civilinio proceso kodekso nustatyta tvarka. ***Tokios lėšos ne vėliau kaip per 5 darbo dienas grąžinamos skolininkui.*** Jeigu skolininkas nurodytų dokumentų per nustatytą terminą nepateikia, antstolis areštuotas lėšas išmoka išieškotojams Instrukcijos 85, 86 punktuose ir 87 punkto pirmojoje pastraipoje nustatyta tvarka“.

Išaiškiname, kad, vadovaujantis LR CPK 739 straipsniu, „***Antstolis neturi teisės*** išieškoti iš sumų, kurios priklauso skolininkui kaip: 1) kompensacinės išmokos už darbuotojui priklausančių įrankių nusidėvėjimą ir kaip kitos kompensacijos, kurios mokamos, kai dirbama nukrypstant nuo normalių darbo sąlygų; 2) sumos, mokamos darbuotojui, vykstančiam į tarnybinę komandiruotę, perkeliamam, priimamam į darbą ir pasiųstam dirbti į kitas vietoves; 3) motinystės, tėvystės ir vaiko priežiūros išmokos; 4) išmokos vaikams, mokamos pagal Lietuvos Respublikos išmokų vaikams įstatymą; 5) laidojimo pašalpa; 6) išmokos, mokamos pagal Šalpos pensijų įstatymą ir Lietuvos Respublikos tikslinių kompensacijų įstatymą, ir kitos tikslinės socialinės išmokos, pašalpos ir kompensacijos iš valstybės ir savivaldybių biudžetų nepasiturinčių gyventojų socialinei paramai; 7) valstybinė socialinio draudimo našlaičių pensija, mokama pagal Lietuvos Respublikos valstybinio socialinio draudimo pensijų įstatymą, valstybinė našlaičių pensija, mokama pagal Lietuvos Respublikos valstybinių pensijų įstatymą, pareigūnų ir karių valstybinė našlaičių pensija, mokama pagal Lietuvos Respublikos pareigūnų ir karių valstybinių pensijų įstatymą, valstybinė signataro našlaičių renta, Respublikos Prezidento našlaičių valstybinė renta; 8) išeitinės išmokos.”.

Jeigu į areštuotas sąskaitas yra pervedamos pinigų sumos, iš kurių išieškojimas negalimas, antstoliui turi būti pateiktas ***(pasirinktinai)***: išrašas iš kredito įstaigos/pažyma iš pinigines lėšas išmokančios institucijos, pagal kuriuos būtų galima nustatyti, į kurią sąskaitą ir kurioje kredito įstaigoje yra gaunamos LR CPK 739 str. nurodytos piniginės lėšos.

Antstolių kontoroje gavus dokumentus, patvirtinančius, kad kredito įstaigoje atidarytoje skolininko sąskaitoje yra arba į sąskaitą bus pervedamos lėšos, į kurias negalima nukreipti išieškojimo, antstolis apribojimų sąskaitai nenaikina, tačiau nurodyme priverstinai nurašyti pinigines lėšas nurodo piniginių lėšų sumą, kuria asmuo gali disponuoti per vieną kalendorinį mėnesį (suma yra lygi išmokų ir (ar) kitų lėšų, į kurias negalima nukreipti išieškojimo, sumai).

Pažymime, kad informacija apie Socialinės paramos šeimai informacinėje sistemoje skelbiamus duomenis antstoliui papildomai neturi būti teikiama, kadangi šiuos duomenis antstolis Sprendimų vykdymo instrukcijos 71 straipsnyje nustatyta tvarka privalo patikrinti prieš piniginių lėšų apribojimų taikymą, informacinei sistemai pateikdamas nurodymą priverstinai nurašyti pinigines lėšas.

|  |
| --- |
| ***PASTABA. NEPATEIKUS AUKŠČIAU NURODYTŲ DOKUMENTŲ NEBUS NUSTATYTA LAISVAI DISPONUOJAMA PINIGŲ SUMA, O PINIGINĖS LĖŠOS NEBUS GRĄŽINTOS.*** |

**Detalesnė informacija**

**taip pat teikiama telefonu 861111255 arba atvykus į Antstolių Aleksandro Selezniovo ir Santos Selezniovienės kontorą, adresu: S. Daukanto g. 13A-14, Klaipėda.**